kardosdrur/scandi-wiki huggingface dataset:
Louis Malle

Louis Malle (født 30 oktober 1932, død 23. november 1995) var en fransk filminstruktør der arbejde både i Frankrig og i USA.

Udvalgte film

Den tavse verden 
Den tavse verden (originaltitel Le Monde du silence) er en dokumentarfilm om livet i havet fra 1956 baseret på oceanografen Jacques-Yves Cousteaus bog af samme navn. Dette er Louis Malles debut som instruktør, og han instuerede filmen sammen med Cousteau. Filmen er en af de første til at bruge undervandsfotografi til at vise havets dyb i farver. Den er optaget om bord på forskningsskibet Calypso hvor filmholdet igennem to år optog mere en 25 km film i Middelhavet, den Persiske golf, det Røde Hav og det Indiske ocean, hvoraf kun en tiendedel blev brugt i den færdige film.

Filmen vandt en oscar for bedste dokumentarfilm samt Den Gyldne Palme ved Filmfestivalen i Cannes for bedste film. Det var første gang guldpalmen gik til en dokumentarfilm, og siden er det kun sket een gang til i 2004 da den amerikanske Michael Moore fik guldpalmen for filmen Fahrenheit 9/11

Pretty Baby 
Pretty Baby er en amerikansk produceret historisk dramafilm om børneprostitution fra 1978. Filmen foregår i 1917 i New Orleans bordelkvarter Storyville. Brooke Shields spiller hovedrollen som den 12-årige Violet.

Vi ses igen 

Vi ses igen (originaltitel Au revoir les enfants) er en fransk film fra 1987 skrevet, produceret og instrueret af Louis Malle. Filmen vandt guldløven for bedste film ved Filmfestivalen i Venedig, og i Danmark fik den Bodilprisen for bedste ikke-amerikanske film i 1989. 

Filmen er baseret på instruktørens egne barndomsoplevelser.

Filmografi

Spillefilm 
 1958 Ascenseur pour l'échafaud
 1958 De elskende (Les Amants)
 1960 Zazie dans le métro
 1962 Vie privée
 1963 Le feu follet 
 1965 Viva Maria! 
 1967 Le voleur 
 1968 Histoires extraordinaires 
 1971 Uroligt hjerte (Le souffle au cœur)
 1974 Lacombe Lucien 
 1975 Black Moon 
 1978 Pretty Baby 
 1981 Atlantic City
 1981 Min middag med Andre (My Dinner with Andre)
 1984 Crackers
 1985 Alamo Bay 
 1987 Vi ses igen (Au revoir, les enfants)
 1989 Milou en Mai 
 1992 Damage 
 1994 Vanya on 42nd Street

Dokumentarfilm 
 1956 Den tavse verden (Le Monde du silence) Instrueret i samarbejde med Jacques-Yves Cousteau
 1962 Vive le Tour
 1969 Calcutta
 1974 Humain, trop humain 
 1974 Place de la république 
 1976 Close Up

Eksterne henvisninger 
 

Filminstruktører fra Frankrig

Franskmænd i 1900-tallet
César for bedste instruktør
Ang Lee

Ang Lee (født 23. oktober 1954) er en taiwanesisk kinesisk filminstruktør, der nu arbejder i USA.

Filmografi 

 Spis, drik, mand, kvinde (1994)
 Fornuft og følelse (1995)
 Ice Storm, som vandt Bodilprisen for bedste amerikanske film i 1999
 Tiger på spring, drage i skjul, som vandt Bodilprisen for bedste ikke-amerikanske film i 2001
 Hulk (2003)
 Brokeback Mountain (2005)
 Taking Woodstock (2009)
 Life of Pi (2012)

Eksterne henvisninger 

 

Filminstruktører fra USA
Filminstruktører fra Taiwan
Oscar for bedste instruktør
Golden Globe for bedste instruktør
Alain Resnais

Alain Resnais (født 3. juni 1922, død 1. marts 2014) var en fransk filminstruktør, hvis tidlige film ikke mindst er forbundet med den nye bølge.

Alain Resnais var aktiv som filminstruktør frem til sin død i 2014 i en alder af 91 år. Hans sidste film var Aimer, boire et chanter, med premiere i Frankrig den 26. marts 2014.

Filmografi i udvalg 
 Nat og tåge (dokumentarkortfilm, 1955)
 Hiroshima, min elskede (1959)
 I fjor i Marienbad (1961, vandt Guldløven ved Filmfestivalen i Venedig i 1961)
 Stavisky... (1974)
 Providence (1977, Bodilprisen for bedste europæiske film i 1978)
 Min onkel fra Amerika (1980)
 Livet er en roman (1983)
 Kærligheden til døden (1984)
 Smoking/No Smoking'' (1993)

Eksterne henvisninger 

 

Filminstruktører fra Frankrig

Franskmænd i 1900-tallet
Franskmænd i 2000-tallet
César for bedste instruktør
Bertrand Tavernier

Bertrand Tavernier (25. april 1941, død 25. marts 2021) var en fransk filminstruktør.

Han var oprindelig assistent til Jean-Pierre Melville.

Udvalgt filmografi 
 L'Horloger de Saint-Paul (1974)
 Que la fête commence (1975)
 Le Juge et l'assassin (1976)
 Rent bord (1981)
 En søndag på landet (1984)
 Round Midnight, som vandt Bodilprisen for bedste ikke-amerikanske film i 1988
 Selve livet og intet andet (1989)
 D'Artagnans datter (1994)
 Lokkeduen (1995)
 Capitaine Conan (1996)
 Det begynder i dag (1999)
 La princesse de Montpensier (2010)

Referencer

Eksterne henvisninger 

 

Filminstruktører fra Frankrig
Personer fra Lyon
César for bedste instruktør
Jacques Demy

Jacques Demy (født 5. juni 1931, død 27. oktober 1990) var en fransk filminstruktør af den Nye bølge.

Han var gift med Agnès Varda.

Filmografi 
Udvalgte film af Jacques Demy:
 Lola (1961)
 Englebugten (La Baie des Anges, 1962)
 Pigen med paraplyerne (Les parapluies de Cherbourg, 1964 – vinder af den Gyldne Palme samme år)
 Pigerne fra Rochefort (Les demoiselles de Rochefort, 1967)
 Fotomodellen Lola (Model Shop, 1969)
 Et værelse i byen (Une chambre en ville, 1982)

Eksterne henvisninger 

 
 

Filminstruktører fra Frankrig
Sektorforskningsinstitutioner

Sektorforskningsinstitutioner er danske statslige institutioner, der udfører forsknings-, udviklings-, udrednings- og rådgivningsopgaver til anvendelse inden for et specifikt område – enten i den politiske eller administrative beslutningsproces eller i relation til det pågældende områdes udvikling.

Opgaver
Typisk varetager institutionerne følgende opgaver i varierende omfang:
Sektorforskning, dvs. forskning for fremskaffelse af et videngrundlag for beslutninger i eller udvikling for en specifik samfundssektor (offentlig såvel som privat).
Myndighedsberedskab, dvs. varetagelse af opgaver knyttet til nationale og internationale myndigheders overvågning, service, kontrol og tilsyn med specifikke forhold.
Rådgivning, dvs. levering af uafhængige, forskningsbaserede konsulenttjenester til offentlige og private aftagere inden for den respektive sektor.

Relationer
Mellem universiteter, virksomheder og sektorforskningsinstitutioner er der en form for naturlig arbejdsdeling mht. løsning af forskningsopgaver. I alle lande med omfattende forskningsvirksomhed vil man kunne finde en sådan tredeling af "forskningslandskabet". Dog vil både den ressourcemæssige og organisatoriske fordeling kunne variere meget landene i mellem.

Principper
Sektorforskning bygger på et princip om nærhed til en politisk/administrativ eller erhvervsmæssig sektor i samfundet. Forskningskommissionen gav i sin betænkning følgende beskrivelse:

Typisk for sektorforskningsinstitutionerne er, at hovedformålet med deres forskning er relevans og anvendelighed for brugerne i bred betydning. Sektorforskningens relevans skal forstås således, at der er tale om problemorienteret forskning med et klart samfundsmæssigt sigte. Mål og rammer for forskningen afspejles gerne i en forskningsstrategi. Målene er således fastsat af andre instanser end forskerne selv, og der er ikke en tilsvarende bestemmelse om forskningsfrihed som i universitetsloven, hvorefter den enkelte forsker inden for sit faglige ansættelsesområde har forskningsfrihed med de forpligtelser, der følger af et ansættelsesforhold.

Fusioner
I oktober 2006 besluttede den Regeringen Anders Fogh Rasmussen II at fusionere en række af universiteterne med hinanden og med hovedparten af de danske sektorforskningsinstitutioner med virkning fra 1. januar 2007:

 Danmarks Tekniske Universitet med Forskningscenter Risø, Danmarks Fødevareforskning, Danmarks Fiskeriundersøgelser, Danmarks Rumcenter og Danmarks Transportforskning.

 Københavns Universitet med Danmarks Farmaceutiske Universitet og Den Kgl. Veterinær- og Landbohøjskole
 Aarhus Universitet med Danmarks Miljøundersøgelser, Danmarks JordbrugsForskning, Handelshøjskolen i Århus og Danmarks Pædagogiske Universitet.

Endvidere var Handels- og Ingeniørhøjskolen i Herning blevet en del af Aarhus Universitet i 2006. Endelig er Statens Byggeforskningsinstitut blevet en del af Aalborg Universitet, mens Statens Institut for Folkesundhed er blevet en del af Syddansk Universitet.

Eksterne henvisninger
Danmarks Forskningspolitiske Råds Gennemgang af sektorforskningen fra 2002 
Lov om sektorforskningsinstitutioner

Danske myndigheder
Agnès Varda

Agnès Varda (30. maj 1928 – 29. marts 2019) var en fransk filminstruktør.

Hun var gift med Jacques Demy.

Filmografi 
Udvalgte film af Agnès Varda:
 Cleo fra 5 til 7 (Cléo de 5 à 7, 1962)
 Lykken (Le bonheur, 1965)
 Den ene synger (L'une chante, l'autre pas, 1977)
 En pige på drift (Sans toi ni loi, 1985)

Referencer

Eksterne henvisninger 

 

Filminstruktører fra Frankrig
Ærescesar
Kalmar Recess

Kalmar Recess er en aftale indgået i Kalmar den 7. september 1483 mellem Sverige på den ene side og Danmark-Norge på den anden. Aftalen behandlede forhold inden for unionen samt hvilke vilkår den danske kong Hans skulle opfylde, for også at blive betragtet som konge af Sverige. Vilkårene baserede sig på kongens forsikringer den 1. februar 1483 i Halmstad, dog "med nogle forbedringer" for Sverige.

Kalmar Recess er på sin vis kongemagtens kapitulation over for rigsrådet og de højere klasser, og højdepunktet for adlens fordringer mod kongen. Der blev blandt andet slået fast, at kongen skulle styre riget med indenlandske mænd og garantere de priviligerede klasser deres fortrinsrettigheder. Nye medlemmer af rigsrådet skulle udpeges efter "rådets råd".

Kun med "rådets råd" skulle alle vigtigere beslutninger træffes, som i spørgsmål om at give og tage forleninger, pantsætning af slotte og len, krigserklæringer, udenlandske hæres inddragelse i landet med mere. Alle højere embeder og len skulle kongen betro til rigets fornemme mænd, og ikke "trække en vanbyrdig person ned over hovedet på dem på nogen måde". Der skulle ikke opkræves skat af adel og præsteskab. Desuden havde undersåtterne ret til at gøre oprør mod kongen, hvis han ikke overholdt hvad der var blevet fastlagt i recessen. Stormændene skulle kunne forhindre kongen i at få adgang til sine gårde og havde ret til at tage andre i forsvar mod kongen.

Danmark i 1400-tallet
Sverige i 1400-tallet
Recess
Chris Marker

Chris Marker (født Christian-François Bouche-Villeneuve, 29. juli 1921, død 29. juli 2012) var en fransk filminstruktør.

Han var elev af Jean-Paul Sartre og medlem af den franske modstandsbevægelse i 2. verdenskrig. "Marker" var hans kodenavn.

Filmografi 
 Les Statues meurent aussi (1953, med Alain Resnais)
 La Jetée, kortfilm fra 1962, inspirationen til Twelve Monkeys
 Sans Soleil (1983)
 AK, en dokumentar om Akira Kurosawa (1985)
 Level Five (1996)

Eksterne henvisninger 
 
 Les Statues meurent aussi – på YouTube

Filminstruktører fra Frankrig
Andrzej Wajda

Andrzej Witold Wajda (født 6. marts 1926, død 9. oktober 2016) var en polsk filminstruktør.

Filmografi 
 Katyń (2007)
 The Revenge (polsk: Zemsta) (2002)
 Pan Tadeusz (1999)
 Danton (1983)
 Jernmanden (polsk: Człowiek z Żelaza) (1981 – vinder af den Gyldne Palme samme år)
 Dirigenten (polsk: Dyrygent) (1980)
 Marmormanden (polsk: Człowiek z marmuru) (1976)
 Det forjættede land (polsk: Ziemia obiecana) (1975)
 Landskabet efter slaget (polsk: Krajobraz po bitwie) (1970)
 Aske og diamanter (polsk: Popiół i diament) (1958)
 De 63 dage (polsk: Kanał) (1956)
 En generation (polsk: Pokolenie) (1955)

Eksterne henvisninger 

 
 "www.wajda.pl"

Filminstruktører fra Polen
Kommandører af Æreslegionen
César for bedste instruktør
Ærescesar
Gladiator (flertydig)

Gladiator har flere betydninger:

 Gladiator - professionel kriger i Romerriget
 Gladiator (1992) – film fra 1992
 Gladiator (film) – film fra 2000
 Gladiator (forlag) - forlag, grundlagt 2013
Sirusho

Siranush Harutyunyan (Armensk: Սիրանուշ Հարությունյան) (Født 7. januar 1987), bedre kendt som Sirusho (Armensk: Սիրուշո), er en armensk sangerinde. Hun er født i Yerevan i Armenien. Hun optrådte første gang på en stor scene i Canada som 7-årig. Som 9-årig fik hun en pris for sin sang Lusabets.

Hun har givet koncerter på mange internationale scener i Canada, Belgien, USA, Grækenland, Polen, Tyskland, Frankrig, Georgien, Iran og Rusland.

I 2008 repræsenterede hun Armenien i Eurovision Song Contest i Beograd, Serbien.

Armeniens Eurovision Song Contest-deltagere
Eurovision Song Contest 2008
Sangere fra Armenien
Personer fra Jerevan
John Carpenter

John Carpenter (født 16. januar 1948) er en amerikansk filminstruktør, der især er kendt for sine horrorfilm.

Filmografi

Instruktion 
 Dark Star (1974)
 Sidste nat på station 13 (1976)
 Halloween (1978)
 Tågen (1980)
 Flugtaktion New York (1981)
 Det grusomme udefra (1982)
 Christine (1983)
 Starman (1984)
 Hvem springer kineserne for? (1986)
 I en kælder sort som kul (1987)
 They Live (1988)
 Den usynlige mands erindringer (1992)
 In the Mouth of Madness (1994)
 Village of the Damned (1995)
 Escape from L.A. (1996)
 Vampires (1998)
 Ghosts of Mars (2001)
 The Ward (2010)

Eksterne henvisninger 

 
 John Carpenter-nyheder på Skræk og Rædsel

 

Personer fra New York
Filminstruktører fra USA
Filmproducere fra USA
Manuskriptforfattere fra USA
Komponister fra USA
Amerikanere i 1900-tallet
Amerikanere i 2000-tallet
Dynamisk mikrofon

En dynamisk mikrofon er en mikrofon opbygget efter induktionsprincippet, hvor en elektrisk leder bevæges, i et magnetfelt, som følge af påvirkning fra en lydkilde. Derved frembringes en strøm i den elektriske leder når magnetfeltet omkring den bevæger sig. Inden for betegnelsen dynamiske mikrofoner beskæftiger man sig med to forskellige typer; svingspolemikrofoner og båndmikrofoner. 
Opbygningen af svingspolemikrofonen minder meget om den elektrodynamiske højttaler. Lederen er formet som en lille spole, som er sat fast til en membran. Spolen er anbragt i en luftspalte på en stærk cirkulær magnet. 
Båndmikrofonens leder er direkte påvirket af lydfeltet. Lederen er formet som et tynd metallisk bånd og er ophængt mellem polerne på en stærk permanent magnet. Bevægelse af dette bånd inducerer spænding over båndets ender. Båndet er koblet til en transformator i selve mikrofonen.

Elektromagnetisk induktion
Elektromagnetiske komponenter
Mikrofoner
Merian C. Cooper

Merian Caldwell Cooper (født 24. oktober 1893, død 21. april 1973) var en amerikansk flypilot, officer, eventyrer, filminstruktør, manuskriptforfatter og filmproducer, bedst kendt for King Kong. Han var også producent for mange film.

Han var pilot for det polske militær i 1. verdenskrig og i den polsk-sovjetiske krig, hvor han vandt "Virtuti Militari", Polens højeste militærorden. I 2. verdenskrig melde han sig igen, gjorde tjeneste i Østasien, og endte krigen som brigadegeneral.

Eksterne henvisninger 
 

Filminstruktører fra USA
Hollywood Walk of Fame
Blake Edwards

Blake Edwards (26. juli 1922 – 15. december 2010) – født William Blake Crump – var en amerikansk filminstruktør, bedst kendt for Den lyserøde panter-serie med Peter Sellers.

Han var gift med Julie Andrews.

Filmografi 
 Bring Your Smile Along (1955)
 He Laughed Last (1956)
 Spilleren fra Chicago (1957)
 Den kærlighed, den kærlighed (1958)
 Korporalen på eventyr (1958)
 U-båden der rødmede (1959)
 Bedre sent end aldrig (1960)
 Pigen Holly (Breakfast at Tiffany's, 1961)
 Stemmen i mørket (1962)
 Hektiske dage (1962)
 Den lyserøde panter (1963)
 Et skud i mørke (1964)
 Alle tiders race (1965)
 Hva' lavede du i krigen, farmand? (1966)
 Mr. Gunn (1967)
 Kom og vask min elefant (1968)
 Darling Lili (1970)
 Da Frank og Ross red ud (1971)
 Mistænkt for mord (1972)
 Det begyndte på Barbados (1974)
 Den lyserøde panter springer igen (1975)
 Den lyserøde panter slår igen (1976)
 Den lyserøde panter ta'r hævn (1978)
 10 (1979)
 S.O.B. - højt skum (1981)
 Victor/Victoria (1982)
 På sporet af den lyserøde panter (1982)
 Den lyserøde panter ser rødt (1983)
 The Man Who Loved Women (1983)
 En kone for meget (1984)
 A Fine Mess (1986)
 That's Life! (1986)
 En hot date (1987)
 Sunset (1988)
 Skin Deep' (1989)
 Hjælp, jeg er en kvinde (1991)
 Son of the Pink Panther'' (1993)

Eksterne henvisninger 
 
 

Filminstruktører fra USA
Louis Feuillade

Louis Feuillade (19. februar 1873 i Lunel – 25. februar 1925 i Nice) var en fransk stumfilminstruktør, bedst kendt for Les Vampires.

Filmografi 
Han lavede hundredvis af film. De bedst kendte er:
 Fantômas (1913-14)
 Les Vampires (1915)

Se også:
 Irma Vep, en film opkaldt efter Les Vampires' heltinde. ("Irma Vep" er et anagram af "Vampire".)

Eksterne henvisninger 

 
  www.lips.org: Biografi – på engelsk og fransk

Filminstruktører fra Frankrig
Thierry Hupond

Thierry Hupond (født 10. november 1984) er en tidligere fransk professionel cykelrytter.

Eksterne henvisninger 

Mandlige cykelryttere fra Frankrig
Tom Tykwer

Tom Tykwer (født 23. maj 1965) er en tysk filminstruktør.

Filmografi 
 1998: Lola (Lola rennt)
 2000: Krigeren og kejserinden (Der Krieger und die Kaiserin)
 2006: Parfumen (Das Parfüm)
 2009: The International
 2017: Babylon Berlin

Eksterne henvisninger 

 

Filminstruktører fra Tyskland
Anthony Minghella

Anthony Minghella (født 6. januar 1954, død 18. marts 2008) var en britisk manuskriptforfatter og filminstruktør, der har lavet ganske få film men vundet stor international hæder for disse.

Filmografi (som instruktør) 
 Truly Madly Deeply (1990)
 Mr. Wonderful (1993)
 Den engelske patient, som vandt en Oscar for bedste instruktør i 1996
 The Talented Mr. Ripley (1997)
 Play (2000)
 Tilbage til Cold Mountain (2003)
 Breaking and Entering (2006)
 The No. 1 Ladies Detective Agency (2008)

Derudover skrev han tre radiospil, hvoraf de "Hang-Up" (1987) og "Cigaretter og chokolade" (1988) (oversat af Bo Green Jensen) er blevet udsendt i dansk radio.

Han døde af en hjerneblødning efter en operation.

Eksterne henvisninger 
 
 

Filminstruktører fra Storbritannien
Oscar for bedste instruktør
Die Wende

Die Wende (da.: forandringen) markerede begyndelsen af genforeningsprocessen mellem Østtyskland og Vesttyskland i kølvandet på den østtyske revolution og Berlinmurens fald 9. november 1989. Processen kulminerede 3. oktober 1990, da de tidligere DDR-delstater blev en del af Forbundsrepublikken, der dermed blev 25% større og gik fra 11 til 16 delstater.

Det tyske ord Wende fik nu en ny betydning; "Seit der Wende", efter genforeningen, efter murens fald eller siden forandringen. Die Wende er blevet synonymt med murens, jerntæppets og Østblokkens fald.

Die Wende betegner udviklingen af de samfundspolitiske forandringer som skete i DDR i slutningen af Sozialistische Einheitspartei Deutschlands magt og overgangen til det parlamentariske demokrati og dermed til den tyske genforening. Forandringen i DDR betegnes ofte som den fredelige revolution på grund af dele af DDR-befolkningens voldsfrie initiativer, protester og demonstrationer. De vigtigste hændelser skete i tidsrummet mellem kommunalvalget i maj 1989 og det eneste frie valg til Folkekammeret i marts 1990.

De politiske forandringer havde en tæt sammenhæng med den af Mikhail Gorbatjov indledte undladelse af brug af militær magt over landene i Østeuropa såvel med de dermed spirende reformbevægelser blandt andet i Polen, Ungarn og Tjekkoslovakiet. Foruden Sovjetunionens udenrigspolitiske åbning i forbindelse med Glasnost og Perestroika fremskyndtes den socialistiske planøkonomis mangler og ringe konkurrenceevne i DDR-økonomien under den fremadskridende globalisering og DDR´s dramatisk voksende statsgæld destabiliserede SED-diktaturet.

Eksterne henvisninger 

Tysklands historie
Prenzlau

Prenzlau, indtil 1880'erne Prenzlow, er administrationsby i i landkreis Uckermark i den tyske delstat Brandenburg

Prenzlau ligger cirka 100 km nord for Berlin og 50 km vest for Stettin i Polen og er det historiske midtpunkt i Uckermark. I Prenzlau forlader floden Ucker/Uecker søen Unteruckersee, der er den største af de Uckermärkiske Søer, og løber nordpå til Stettiner Haff.

Bydele, landsbyer og bebyggelser 

Til byen Prenzlau hører landsbyerne og bebyggelserne:
 Blindow
 Dauer
 Dedelow (med Ellingen und Steinfurth)
 Güstow (med Mühlhof)
 Klinkow (med Basedow)
 Schönwerder
 Seelübbe
 Alexanderhof
 Augustenfelde
 Bündigershof
 Dreyershof
 Ewaldshof
 Magnushof
 Stegemannshof
 Wollenthin

Bymur 
Der eksisterer knap halvdelen, 1410 meter af Prenzlaus gamle bymur. Det middelalderlige forsvarsanlæg var oprindeligt 3,1 kilometer, og gik rundt om byen.

Tårne 
 Seilerturm
 Hexenturm
 Pulverturm

Porte 
 Schwedter Torturm
 Mitteltorturm (der var forlæg for Oberbaumbrücke i Berlin)
 Blindower Tor

Se også 
 Den europæiske rute for teglstensgotik
Ny bølge

Den ny bølge ( nouvelle vague) er betegnelsen for en række primært franske film, der kom frem i perioden fra slutningen af 1950'erne til midt i 1960'erne. Bølgen opstod hos nogle unge filmskabere, der havde tilknytning til filmtidsskriftet Cahiers du Cinema og byggede på tanken om, at kameraet skulle virke som en forfatters pen. Man taler derfor også om, at instruktørerne er auteurs.

De centrale instruktører i den ny bølge var Claude Chabrol, François Truffaut, Jean-Luc Godard, Eric Rohmer og Jacques Rivette. Flere af disse fungerede ved siden af som filmkritikere ved Le Cahiers du Cinéma, hvor de også fik lejlighed til at fremføre deres personlige holdninger til det at lave film.

I virkeligheden var der store forskelle i, hvorledes de forskellige instruktører udmøntede de overordnede tanker, men blandt de karakteristika, der findes i de fleste af de nævnte instruktørers film fra perioden, er en leg med filmsproget, relativt billige produktioner og opfindsomme anvendelser af locations.

Den ny bølge fik stor betydning for en række andre filminstruktører, og bølgen bredte sig over det meste af verden. Således findes der varianter af bølgen i Tyskland (Neue Kino) og Brasilien (Cinema nôvo), lige som en række østeuropæiske instruktører som Milos Forman, amerikanere som John Cassavetes og skandinaver som Jan Troell, Bo Widerberg og Palle Kjærulff-Schmidt var påvirket af de franske ideer.

Markante film 
 Fætrene – Claude Chabrol (1959)
 Ung flugt – François Truffaut (1959)
 Hiroshima, min elskede – Alain Resnais (1959)
 Åndeløs – Jean-Luc Godard (1960)
 Paris Nous Appartient – Jacques Rivette (1960)
 Cleo fra 5 til 7 – Agnès Varda (1962)
 Le Mépris (da. Jeg elskede dig i går) - Jean-Luc Godard (1963)
 Bande à part (da. Outsiderbanden) - Jean-Luc Godard (1964)
 Pigerne fra Rochefort (Les demoiselles de Rochefort) - Jacques Demy (1967)
 Stjålne kys - François Truffaut (1968)
 Elsker - elsker ikke (Domicile conjugal) - François Truffaut (1968)

Se også 
 Frankrigs filmhistorie

Kilde 
 

Filmhistorie
Éric Rohmer

Éric Rohmer (20. marts 1920 – 11. januar 2010), født Jean Marie Maurice Schérer, var en fransk filminstruktør, som er en vigtig figur i den nye bølge. Rohmer var den første redaktør af Cahiers du Cinema. I 1965 lavede han en dokumentar om Carl Theodor Dreyer for fransk tv.

Hans bror René Schérer er filosof.

Filmografi i udvalg 
 Kreutzer-sonaten (1956)
 Min nat hos Maud (1969)
 Claires knæ (1970)
 Die Marquise von O… (1976)
 Pilotens hustru (1981)
 Pauline ved stranden (1983)
 Fuldmånenætter (1984)
 Den grønne stråle (1986)
 Forårseventyr (1990)
 Vintereventyr (1992)
 Et sommereventyr (1996)
 Efterårseventyr (1998)

Eksterne henvisninger 

 

Filminstruktører fra Frankrig
Personer fra Tulle
Karin Søjberg Holst

Karin Søjberg Holst (født 1. februar 1945) var borgmester i Gladsaxe Kommune fra 2002 til 2017, valgt for Socialdemokraterne.

Holst er student fra Gladsaxe Gymnasium og efterfølgende uddannet bibliotekar, hvilket hun har arbejdet som ved Statens Erhvervspædagogiske Læreruddannelse 1983-1989 og ved Metalskolen i Jørlunde 1989-2002. 

Hun blev valgt til kommunalbestyrelsen i Gladsaxe Kommune i 1978, og har bl.a. været formand for Teknik- og Miljøudvalget, formand for Biblioteks- og Kulturudvalget og formand for Børne- og Undervisningsudvalget inden hun i august 2002 blev borgmester. Hun trådte tilbage som borgmester den 10. juli 2017 og overlod borgmesterposten til Trine Græse.

Referencer 

Borgmestre fra Socialdemokraterne
Tidligere borgmestre fra Danmark
Personer i Kraks Blå Bog